पाएं अपने शहर की ताज़ा ख़बरें और फ्री ई-पेपरडाउनलोड करें
सिंघनि याग्राम पंचायत सिंघनिया के राजकीय उच्च माध्यमिक विद्यालय में कोविड- वैक्सीनेशन शिविर का मुख्य ब्लॉक शिक्षा अधिकारी रामखिलाड़ी मीणा ने निरीक्षण कर कार्मिकों को आवश्यक दिशा निर्देश दिए।पंचायत प्रारंभिक शिक्षा अधिकारी श्याम बिहारी मीणा ने बताया कि मंगलवार को स्थानीय विद्यालय में 45 आयु वर्ग से ऊपर के लोगों का टीकाकरण शिविर आयोजित हुआ जिसमें 60 लोगों का टीकाकरण एएनएम गुड़िया अग्रवाल द्वारा किया गया। मीणा ने बताया कि टीकाकरण शिविर का मुख्य ब्लॉक शिक्षा अधिकारी राम खिलाड़ी मीणा ने आकस्मिक निरीक्षण किया ।
निरीक्षण के बाद सीबीईओ रामखिलाड़ी मीणा ने कोर कमेटी के सदस्यों की बैठक लेकर कोरोना वैक्सीन के प्रति लोगों को जागरूक करने के लिए विशेष कदम उठाने के निर्देश दिए इस दौरान मीणा ने मुख्यमंत्री चिरंजीवी योजना के रजिस्ट्रेशन के लिए लोगों में जागरूकता प्रसारित करने पर बल दिया ।उन्होंने कहा कि कोर कमेटी लोगों में सरकारी एडवाइजरी के प्रति जागरूकता पैदा करने के प्रयास करें जिससे कोरोना की दूसरी लहर से होने वाले संक्रमण के खतरे को रोका जा सके। इस अवसर पर पी ई ई ओ श्याम बिहारी मीणा, बीएलओ बच्चू सिंह मीणा, व्याख्याता प्रधान सिंह गुर्जर, एएनएम गुड़िया अग्रवाल तथा आंगनवाड़ी कार्यकर्ता सहित कोर कमेटी के सदस्य उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn